**ส่วนที่ 1**

**โครงร่างองค์กร : Organizational Profile**

**P.1 ลักษณะองค์กร**

กองส่งเสริมศิลปวัฒนธรรม เดิมชื่อ ศูนย์ศิลปวัฒนธรรม จัดตั้งขึ้นตามมติที่ประชุมคณะกรรมการบริหารมหาวิทยาลัย ในการประชุมครั้งที่ 6/2552 เมื่อวันที่ 9 สิงหาคม 2552 ตามประกาศ สภามหาวิทยาลัยแม่โจ้ เรื่อง การแบ่งส่วนราชการในหน่วยงานที่มีฐานะเทียบเท่าคณะ พ.ศ. 2552 เพื่อให้การดำเนินงานด้านทำนุบำรุงศิลปวัฒนธรรมของมหาวิทยาลัยแม่โจ้ และเมื่อวันที่ 21 พฤษภาคม 2562 ได้เปลี่ยนชื่อเป็นกองส่งเสริมศิลปวัฒนธรรม ตามประกาศมหาวิทยาลัยแม่โจ้ เรื่อง การแบ่งหน่วยงานภายในของส่วนงาน ตามมาตรา 9 แห่งพระราชบัญญัติมหาวิทยาลัยแม่โจ้ พ.ศ. 2560 กองส่งเสริมศิลปวัฒนธรรม ตั้งอยู่ ณ อาคารอำนวย ยศสุข ชั้น ๓ เลขที่ 63 หมู่ 4 ตำบลหนองหาร อำเภอสันทราย จังหวัดเชียงใหม่ โทรศัพท์ 053 873300-1 โทรสาร 053 873300 [www.artsandculture.mju.ac.th](http://www.artsandculture.mju.ac.th) Facebook : กองส่งเสริมศิลปวัฒนธรรม มหาวิทยาลัยแม่โจ้

**ก. สภาพแวดล้อมขององค์การ**

**(1) บริการ และวิธีการให้บริการ**

กองส่งเสริมศิลปวัฒนธรรม ประกอบด้วย 4 งาน ได้แก่ 1) งานอำนวยการ
2) งานอนุรักษ์สืบสานศิลปวัฒนธรรม 3) งานดนตรีและนันทนาการ 4) งานพิพิธภัณฑ์การเกษตรและวัฒนธรรมไทย โดยมีการให้บริการ ดังนี้

| **บริการที่สำคัญ** | **แนวทางและวิธีการให้บริการ** |
| --- | --- |
| 1. บริหารจัดการระบบรับส่งเอกสาร บริหารจัดการหนังสือราชการและผลผลิตเอกสารราชการ | ให้บริการระบบรับ ส่งเอกสาร บริหาร จัดการ หนังสือราชการและผลิตเอกสารราชการ |
| 2. ส่งเสริม อนุรักษ์ สืบสานศิลปวัฒนธรรม ภูมิปัญญาท้องถิ่น และปลูกจิตสำนึกที่ดีให้กับนักศึกษา บุคลากรด้านคุณธรรม จริยธรรม  | -จัดทำกิจกรรม/โครงการส่งเสริมคุณธรรม จริยธรรม และอนุรักษ์สืบสานศิลปวัฒนธรรม โดยให้นักศึกษามีส่วนร่วมกับบุคลากร-การให้บริการการแสดงศิลปวัฒนธรรม ดนตรีพื้นบ้าน ดนตรีสากล เวที เครื่องเสียง และการถ่ายทอดองค์ความรู้ด้านศิลปวัฒนธรรมภูมิปัญญาท้องถิ่น-คัดเลือกนักศึกษาและดำเนินการจัดประกวดภายในเพื่อเป็นตัวแทนเข้าร่วมประกวดระดับชาติ-จัดผู้เชี่ยวชาญหรือผู้ที่มีความชำนาญการเฉพาะให้คำปรึกษาด้านการจัดโครงการ/กิจกรรมการจัดพิธีกรรม พิธีการ และอำนวยความสะดวก ณ สถานที่สิ่งศักดิ์สิทธิ์ประจำมหาวิทยาลัย ประกอบไปด้วย อาคารพุทธมิ่งมงคล ภายในอาคารประดิษฐานพระประธานประจำมหาวิทยาลัยแม่โจ้ พระบรมสารีกริกธาตุ และพระศิลานาคน้อย พุทธศาสนิกชนทุกท่านร่วมกราบไหว้ สักการะ บูชาได้ตามวันราชการ แบ่งเวลาเป็น 2 ช่วง ช่วงเช้า เวลา 08.30 – 09.30 น. ช่วงบ่าย เวลา 13.00 – 14.00 น. นอกจากนี้ยังมีศาลเจ้าแม่ “แม่โจ้” ศาลเจ้าพ่อโจ้ อาคารเรือนธรรมแม่โจ้ 60 ปี เพื่อเป็นสิ่ง ยึดเหนี่ยว ศูนย์รวมจิตใจของนักศึกษา บุคลากร มหาวิทยาลัยแม่โจ้ |
| 3. เป็นศูนย์รวบรวม ความรู้ วิถีชีวิตความเป็น อัตลักษณ์แม่โจ้ จากอดีตสู่ปัจจุบัน | -รวบรวมเรื่องราวประวัติความเป็นมาของมหาวิทยาลัยแม่โจ้เพื่อเป็นฐานเรียนรู้เผยแพร่ร้ากเหงา อัตลักษณ์วิถีเกษตร วิถี แม่โจ้ ณ พิพิธภัณฑ์วัฒนธรรมการเกษตรไทย-การบรรยายให้ความรู้ การเรียนการสอนการจัดทำสื่อเว็บไซต์ วิดิทัศน์ สื่อภาพถ่าย |
| 4. เป็นแหล่งเรียนรู้เพื่อนำไปสู่การบูรณาการกับพันธกิจอื่น | -จัดทำฐานเรียนรู้วัฒนธรรมเกษตรและอนุรักษ์ทรัพยากรธรรมชาติ ประกอบไปด้วย ฝายชะลอน้ำ (ฝายมีชีวิต) จำนวน 2 ตัว ตั้งอยู่ ณ ลำห้วยโจ้ และอาคารครัวอิ่มอุ่น พี่เพื่อน้องแม่โจ้ เพื่อเป็นแหล่งเรียนรู้เกี่ยวกับวัฒนธรรมเกษตร การอนุรักษ์ทรัพยากรธรรมชาติ และเป็นการบูรณาการเข้ากับการเรียนการสอน |

 **(2) วิสัยทัศน์ พันธกิจ และวัตถุประสงค์**

**วิสัยทัศน์** “เป็นศูนย์รวมแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่นในระดับนานาชาติ”

**พันธกิจ** 1. ส่งเสริม อนุรักษ์ สืบสาน ศิลปวัฒนธรรม ภูมิปัญญาท้องถิ่น

2. เป็นศูนย์รวมแหล่งเรียนรู้ วิถีชีวิตความเป็นอัตลักษณ์แม่โจ้ จากอดีตสู่ปัจจุบัน

 3. เป็นหน่วยงานส่งเสริมและปลูกจิตสำนึกที่ดีให้กับนักศึกษา บุคลากรด้านคุณธรรม จริยธรรม

 4. เป็นแหล่งเรียนรู้เพื่อนำไปสู่การบูรณาการกับพันธกิจอื่น

**วัตถุประสงค์**

1. เพื่อสนับสนุนการดำเนินด้านศิลปวัฒนธรรมและตอบสนองนโยบาย พันธกิจของมหาวิทยาลัย
2. เพื่อเป็นแหล่งเรียนรู้และถ่ายทอดศิลปวัฒนธรรม ภูมิปัญญาท้องถิ่น
3. เพื่อศึกษารวบรวมเกี่ยวกับวัฒนธรรมเกษตร ปราชญ์ท้องถิ่นและนำองค์ความรู้ไปเผยแพร่ในรูปแบบสื่อต่าง ๆ
4. เพื่อใช้ทรัพยากรที่มีอยู่ก่อให้เกิดรายได้

**สมรรรถนะหลัก**

บุคลากรหน่วยงานเป็นผู้เชี่ยวชาญด้านการแสดงศิลปวัฒนธรรม มีองค์ความรู้ด้านพิธีกรรม พิธีการ

 **(3) ลักษณะโดยรวมของบุคลากร**

 ผู้ปฏิบัติงานเป็นผู้มีความรู้ และเชี่ยวชาญเฉพาะทางในด้านที่เกี่ยวข้องกับการปฏิบัติงานตาม พันธกิจของแต่ละส่วนงาน ผู้ปฏิบัติงานมีจำนวนทั้งสิ้น 19 คน เพศหญิง 8 คน เพศชาย 11 คน สามารถจำแนกได้ดังนี้

|  |  |
| --- | --- |
| **รายการ** | **จำนวน(คน)** |
| คุณวุฒิการศึกษา -ปริญญาโท -ปริญญาตรี -ต่ำกว่าปริญญาตรี | 5 คน10 คน4 คน |
|  ประเภทผู้ปฏิบัติงาน -พนักงานมหาวิทยาลัย -พนักงานราชการ -พนักงานส่วนงาน(นักวิชาการศึกษา) -พนักงานส่วนงาน (คนงาน) | 11 คน3 คน3 คน2 คน |
| \*\*1 เมษายน 2563 เป็นต้นไป มีบุคลากรชายย้ายไปสังกัดหน่วยงานกองพัฒนานักศึกษา จำนวน 1 คน |

 **ปัจจัยหลักที่ส่งเสริมให้บุคลากรมุ่งมั่นและผูกพันต่อเป้าหมายและวิสัยทัศน์ของ กองส่งเสริมศิลปวัฒนธรรม คือ** 1) ความรักในวิชาชีพที่ปฏิบัติงานอยู่ 2) ความมั่นคงและสวัสดิการที่ได้รับ 3) ค่าตอบแทนที่เพิ่มขึ้น 4) ตำแหน่งงานที่สูงขึ้น

**(4) สินทรัพย์**

กองส่งเสริมศิลปวัฒนธรรม มีสินทรัพย์ที่ใช้ในการดำเนินการตามพันธกิจ ดังนี้

**ด้านอาคารสถานที่**

* 1. พิพิธภัณฑ์วัฒนธรรมการเกษตรไทย
	2. อาคารพุทธมิ่งมงคล
	3. ศาลเจ้าแม่ “แม่โจ้”
	4. ศาลเจ้าพ่อโจ้
	5. เรือนธรรมแม่โจ้ 60 ปี
	6. อาคารครัวอิ่มอุ่น พี่เพื่อน้องแม่โจ้

**ด้านเทคโนโลยีสารสนเทศ**

1. มีโปรแกรมคอมพิวเตอร์ในการจัดทำโน้ตดนตรีที่ใช้ในการฝึกซ้อมและการแสดง
2. มีระบบอินเตอร์เน็ตไร้สายบริการ ณ พิพิธภัณฑ์วัฒนธรรมการเกษตรไทย
3. มีช่องทางการสื่อสารออนไลน์ เพจ Facebook กองส่งเสริมศิลปวัฒนธรรม มหาวิทยาลัยแม่โจ้ และช่อง Youtube กองส่งเสริมศิลปวัฒนธรรม มหาวิทยาลัยแม่โจ้

**อุปกรณ์ และสิ่งอำนวยความสะดวก**

1. เครื่องดนตรีและอุปกรณ์การแสดง
2. ห้องฝึกซ้อมดนตรีและการแสดง
3. เวที เครื่องเสียง อุปกรณ์โสตทัศนูปกรณ์
4. พื้นที่พิพิธภัณฑ์วัฒนธรรมการเกษตรไทยเป็นแหล่งเก็บรวบรวมข้อมูล เผยแพร่วัฒนธรรมการเกษตร และจัดกิจกรรมด้านทำนุบำรุงศิลปวัฒนธรรม

 **(5) กฎ ระเบียบ ข้อบังคับ**

 เพื่อให้การปฏิบัติงานของกองส่งเสริมศิลปวัฒนธรรม บรรลุพันธกิจ โดยปราศจาก ความเสี่ยงต่อความสูญเสีย ความเสียหาย และปัญหาในการปฏิบัติงาน กองส่งเสริมศิลปวัฒนธรรม จึงใช้กฎหมาย ระเบียบและข้อบังคับ เป็นแนวทางในการปฏิบัติงานตามภารกิจต่าง ๆ ดังนี้

|  |  |  |
| --- | --- | --- |
| **กฎ ระเบียบ ข้อบังคับ** | **เนื้อหาสาระสำคัญ** | **หน่วยงานที่เกี่ยวข้อง** |
| 1.พระราชบัญญัติมหาวิทยาลัยแม่โจ้ พ.ศ.2560 | กำหนดให้มหาวิทยาลัยมีอธิการบดีเป็นผู้มีอำนาจในการบริหารและขอบเขตอำนาจหน้าที่ในการบริหารมหาวิทยาลัย | ทุกงาน |
| 2.ระเบียบสำนักนายกรัฐมนตรี ว่าด้วยงานสารบรรณ พ.ศ. 2526 และฉบับแก้ไขเพิ่มเติม | การจัดทำหนังสือราชการ การจัดเก็บ การทำลาย | ทุกงาน |
| 3.ระเบียบสำนักนายกรัฐมนตรีว่าด้วยการพัสดุ พ.ศ. 2535 แก้ไขเพิ่มเติม (ฉบับที่ 2-7) | การบริหารจัดกรงานพัสดุ | ทุกงาน |
| 4.ข้อบังคับมหาวิทยาลัยแม่โจ้ ว่าด้วยการบริหารการเงิน และทรัพย์สิน พ.ศ. 2562 | การบริหารการเงินและทรัพย์สิน | ทุกงาน |

1. **ความสัมพันธ์ระดับองค์กร**
2. **โครงสร้างองค์กร**

กองส่งเสริมศิลปวัฒนธรรม มีการบริหารงานโดยใช้หลักธรรมาภิบาล คือ ใช้กระบวนการมี ส่วนร่วม โปร่งใส คุ้มค่า ตรวจสอบได้ โดยมีการดำเนินงานภายใต้การกำกับดูแล และติดตามผลการดำเนินงาน ดังนี้

**อธิการบดี**

**รองอธิการบดีที่กำกับดูแล**

**ผู้อำนวยการกอง**

งานอำนวยการ

งานอนุรักษ์สืบสานศิลปวัฒนธรรม

งานพิพิธภัณฑ์การเกษตรและวัฒนธรรมไทย

งานดนตรีและนันทนาการ

1. **ผู้รับบริการและผู้มีส่วนได้ส่วนเสีย**

 กองส่งเสริมศิลปวัฒนธรรม มีการบริหารงานโดยใช้หลักธรรมาภิบาล คือ ใช้กระบวนการมีส่วนร่วม โปร่งใส คุ้มค่า ตรวจสอบได้ โดยมีการดำเนินงานภายใต้การกำกับดูแล และติดตามผลของคณะกรรมการต่าง ๆ ดังนี้

|  |  |  |
| --- | --- | --- |
| **ผู้รับบริการ** | **ผลผลิต/บริการ** | **ความต้องการ และความคาดหวัง** |
| ผู้บริหารมหาวิทยาลัย /บุคลากรนักศึกษา ภายในมหาวิทยาลัยแม่โจ้ | -ได้รับองค์ความรู้ด้านศิลปวัฒนธรรม-รูปแบบการเผยแพร่ข้อมูล | ข้อมูลที่ถูกต้องและเชื่อถือได้ |
| หน่วยงานภายนอก องค์กรภาครัฐ /ภาคเอกชน /ชุมชน /สังคม | -ได้รับองค์ความรู้ด้านศิลปวัฒนธรรม-รูปแบบการเผยแพร่ข้อมูล-ได้รับบริการการแสดงด้านศิลปวัฒนธรรม | ข้อมูลที่ถูกต้องและเชื่อถือได้และความประทับใจ |

1. **ผู้ส่งมอบและคู่ความร่วมมือ**

 ด้วยเหตุที่กองส่งเสริมศิลปวัฒนธรรม มีพันธกิจที่หลากหลาย มีผู้มีส่วนได้ส่วนเสียครอบคลุมหลายกลุ่มจึงมีความจำเป็นต้องจับคู่ความร่วมมือ เพื่อแลกเปลี่ยนเรียนรู้ เสริมสร้างความเข้มแข็ง และสนับสนุนการปฏิบัติงานระหว่างกันและจำแนกผู้ส่งมอบในสายงาน โดยมีผู้มีส่วนได้ส่วนเสีย 3 ส่วนคือ

* 1. **คู่ความร่วมมืออย่างเป็นทางการ**
	2. **คู่ความร่วมมืออย่างไม่เป็นทางการ**
	3. **ผู้ส่งมอบ**

โดยมีรายละเอียดความร่วมมือดังนี้

|  |  |  |  |
| --- | --- | --- | --- |
| **ผู้มีส่วนได้ส่วนเสีย** | **บทบาทที่เกี่ยวข้อง** | **ข้อกำหนดในการปฏิบัติงานร่วมกัน** | **ช่องทางการสื่อสาร** |
| 1. หน่วยงานภายนอก องค์กรภาครัฐ /ภาคเอกชน /ชุมชน /สังคม | -โครงการด้านศิลปวัฒนธรรม-เรียนรู้และปฏิบัติด้านศิลปวัฒนธรรม | -สามารถปฏิบัติได้อย่างถูกต้องและประทับใจ | -ประชาสัมพันธ์ |
| **ผู้ส่งมอบ** |
| 1. ปราชญ์ล้านนา | -ถ่ายทอดองค์ความรู้ด้านศิลปวัฒนธรรม | -ได้ข้อมูลองค์ความรู้ที่ถูกต้องนำไปปฏิบัติและเผยแพร่ | -จัดทำหนังสือ-การประสานงานทางโทรศัพท์ |
| 2. นักวิชาการด้านศิลปวัฒนธรรม | -เป็นผู้ถ่ายทอดองค์ความรู้และการปฏิบัติ | -ได้ข้อมูลองค์ความรู้ที่ถูกต้องและนำไปเผยแพร่-ปฏิบัติงานร่วมกัน | -จัดทำหนังสือ-การประสานงานทางโทรศัพท์ |
| 3. ศิษย์เก่าแม่โจ้ | -สนับสนุนวัตถุ สิ่งของที่ใช้จัดแสดงในพิพิธภัณฑ์-สนับสนุนวัสดุ อุปกรณ์ วัตถุดิบ ครัวอิ่มอุ่น พี่เพื่อน้องแม่โจ้ | -มีส่วนร่วมในการจัดแสดงวัตถุ สิ่งของ-มีส่วนร่วมในการสนับสนุนวัสดุ อุปกรณ์ วัตถุดิบ ครัวอิ่มอุ่น พี่เพื่อน้องแม่โจ้ | -จัดทำหนังสือ-การประสานงานทางโทรศัพท์-ประชาสัมพันธ์ |
| 4. วัด | -สนับสนุนด้านพิธีกรรม พิธีการ (พระสงฆ์) | -มีส่วนร่วมในการอนุรักษ์สืบสานวัฒนธรรม ประเพณี-ให้คำปรึกษาด้านศิลปวัฒนธรรม วัฒนธรรม ประเพณี เพื่อให้การปฏิบัติที่ถูกต้อง | -จัดทำหนังสือ-การประสานงานทางโทรศัพท์ |

**P.2 สภาวการณ์ขององค์กร**

**ก. สภาพด้านการแข่งขัน**

ก (1) การแข่งขันภายใน -ไม่มี-

ก (2) การแข่งขันภายนอก ด้วยกองส่งเสริมศิลปวัฒนธรรม มีภารกิจที่ต้องรับผิดชอบด้านการทำนุบำรุงศิลปวัฒนธรรม และเสริมสร้างภาพลักษณ์องค์กร ซึ่งปัจจุบันองค์กรการศึกษามีการแข่งขันทางการตลาดเพื่อยกระดับภาพลักษณ์ขององค์กรที่เข้มข้น เพื่อสร้างภาพลักษณ์ที่โดดเด่น ตรงใจลูกค้า จึงเป็นประเด็นพัฒนาสำคัญในอนาคตที่กองส่งเสริมศิลปวัฒนธรรมต้องวิเคราะห์กลุ่มลูกค้า และปรับกระบวนงานด้านการเสริมสร้างภาพลักษณ์ ด้วยกลไกการตลาดให้ตรงกลุ่มลูกค้า และจับคู่แข่งขันที่เป็น คู่แท้ ทั้งนี้เพื่อการลงทุนที่คุ้มค่าที่สุด

**ข. บริบทเชิงกลยุทธ์**

ความท้าทายและความได้เปรียบเชิงกลยุทธ์ที่สำคัญของกองส่งเสริมศิลปวัฒนธรรม

ความท้าทาย : ความเปลี่ยนแปลงของสถานการณ์ปัจจุบัน ทั้งด้านสังคม เศรษฐกิจ การเมือง
 ทรัพยากรธรรมชาติและสิ่งแวดล้อมส่งผลกระทบต่อการเลือนหายของวัฒนธรรม

ความได้เปรียบ :เป็นหน่วยงานที่เป็นศูนย์กลางในการขับเคลื่อนการทำงานระดับมหาวิทยาลัย
 การทำนุบำรุงศิลปวัฒนธรรม

**ค. ระบบการปรับปรุงผลการดำเนินการ**

แนวทางในการปรับปรุงผลการดำเนินงานของกองส่งเสริมศิลปวัฒนธรรม เกิดขึ้นจากการนำผลการประเมินหน่วยงานจากการตรวจประเมินคุณภาพภายในของมหาวิทยาลัย เป็นฐานคิดในการปรับปรุงการปฏิบัติงานในรอบปีถัดไป ทำการวิเคราะห์ผลการประเมิน จัดทำแผนยุทธศาสตร์ วิเคราะห์ กลยุทธ์ กำหนดเป้าหมาย ถ่ายทอดสู่ระดับปฏิบัติ และมีการทบทวน ตรวจสอบ เป็นรายไตรมาส 6 เดือน 9 เดือน และ 12 เดือน โดยดำเนินการปรับปรุงผลการดำเนินงานตามกระบวนการ PDCA

การดำเนินการดังกล่าว กองส่งเสริมศิลปวัฒนธรรมได้จัดทำควบคู่ไปกับการพัฒนาบุคลากร โดยสนับสนุนให้เข้ารับการศึกษา อบรม สัมมนา ในหลักสูตรที่สอดคล้องกับการปรับปรุงผลการดำเนินงาน และส่งเสริมให้สร้างองค์ความรู้จากการปฏิบัติงานประจำ มีการสำรวจความต้องการของผู้รับบริการและ ผู้มีส่วนได้ส่วนเสียที่เกี่ยวข้อง เพื่อให้บริการตรงตามความต้องการของผู้รับบริการ ซึ่งส่งผลทำให้ความ พึงพอใจของผู้รับบริการของกองส่งเสริมศิลปวัฒนธรรมในปีงบประมาณ 2563 อยู่ในระดับดีมาก (ค่าเฉลี่ย 4.36)